google/wiki40b huggingface dataset:
Močovod

Močovod (lat. ureter, starogr. Ουρητήρας – ourétéras) je párová svalová trubica vychádzajúca z obličkovej panvičky, dlhá 25 - 30 cm (ľavý močovod býva zväčša o niečo dlhší) s vnútorným priemerom 3 - 7 mm.
Močovod spája obličkovú panvičku s močovým mechúrom. Na močovode sú 3 zúženiny, ktoré môžu spôsobiť klinické problémy, lebo sa v nich môžu zadržať močové kamienky. Najužšie miesto je pri vstupe močovodov do močového mechúra. Ureter má hrubú stenu, zvnútra pokrytú skrkvanou sliznicou s prechodným epitelom na povrchu. Hladká svalovina močovodu peristaltickými pohybmi posúva kvapky moču do močového mechúra i proti tlaku tekutiny pri naplnenom močovom mechúre.
Ladislav Hučko starší

Ladislav Hučko starší (* 13. február 1912, Kojšov, okres Gelnica – † 2. február 1975, Prešov) bol gréckokatolícky kňaz, stredoškolský učiteľ a prvý šéfredaktor Slova, oficiálneho časopisu Gréckokatolíckej cirkvi na Slovensku.

Životopis

Pôsobil ako stredoškolský profesor na dievčenskom gymnáziu ústavu Sancta Mária v Prešove a od roku 1943 na prvom štátnom gymnáziu v Prešove až do 1. septembra 1950. V roku 1950 odmietol akciu "P", a tak do roku 1968 pracoval na rôznych miestach po celom Slovensku. V roku 1968 pôsobil vo farnosti Svidník a v roku 1969 vypomáhal vo farnosti Slovinky. V rokoch 1969 až 1970 bol šéfredaktorom časopisu Slovo. Pochovaný je na verejnom cintoríne v Prešove.
Jeho syn Ladislav Hučko sa v roku 2003 stal pražským apoštolským exarchom.

Ocenenia

2012 - Cena Emila Korbu
Pouilly-en-Auxois

Poloha

Obec má rozlohu 10,12 km². Najvyšší bod je položený 560 m n. m. a najnižší bod 369 m n. m.

Obyvateľstvo

Počet obyvateľov obce je 1 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Côtebrune

Poloha

Obec má rozlohu 3,22 km². Najvyšší bod je položený 584 m n. m. a najnižší bod 415 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Plaine-des-Palmistes

Polohopis

La Plaine-des-Palmistes má rozlohu 83,19 km².

Obyvateľstvo

La Plaine-des-Palmistes má 5072 obyvateľov (2009).

Graf vývoja obyvateľstva:
Zdroje: INSEE
Pinhais

Autódromo Internacional de Curitiba

Je hostiteľom významných medzinárodných podujatí, napríklad World Touring Car Championship, TC2000, Formula Truck a Stock Car Brasil. Má dĺžku 3,7 km a 11 zatáčok. Okruh má niekoľko prevýšení, čo nie je celkom typické pre okruhy podobného druhu vo svete.
Noriľsk

Poloha

Noriľsk je najsevernejšie položené mesto s viac ako 100 000 obyvateľmi, nachádza sa za severným polárnym kruhom na okraji plošiny Putorana, ktorá je bohatá na nerastné suroviny (najväčšie zásoby niklu a jedny z najväčších zásob paládia, platiny a medi na svete). Medzi Talnachom a Noriľskom tečie rieka Noriľka, asi 80 km od Noriľsku tečie veľrok Jenisej. V meste Dudinka je vybudovaný prístav, slúžiaci najmä pre transport spracovaných kovov. Z Talnachu cez Noriľsk vedie do Dudinky železnica, ktorá nie je spojená so zvyškom ruskej siete. Uvažuje sa však o výstavbe prepojenia. Pri meste sa nachádzajú letiská Alykel a Valek.

História

Počiatok Noriľsku sa datuje do konca 20. rokov 19. storočia, keď na tu vznikli prvé usadlosti. Oficiálny rok osídlenia je však 1935, keď sa v Noriľsku vystavalo sídlo pre robotníkov ťažobného metalurgického komplexu a stal sa centrom Norillagu, jedného zo systému gulagov - pracovných táborov, ktorý sa tu nachádzal až do 22. augusta 1956. Status obce dostal až v roku 1939 a status mesta v roku 1953.
V roku 2001 bol do Noriľsku prístup cudzincom, okrem občanov Bieloruska zakázaný a pre vstup do mesta sú potrebné povolenia. Mesto napriek tomu nepatrí medzi uzavreté mestá (ZATO).
V roku 2005 boli k Noriľsku pričlenené blízke obce Talnach a Kajerkan.

Podnebie

Noriľsk je mesto postavené hlboko v tundre na permafroste. Priemerné teploty tu v zime dosahujú až -30 °C, pričom rekord je -60 °C. V lete teploty dosahujú 18 °C, hoci rekordná hodnota je 32 °C. Nemrzne tu len cez 4 letné mesiace. V priemere tu za rok spadne 315 mm zrážok.

Priemysel

V meste sa nachádza ťažobná spoločnosť MMC Norilsk Nickel, ktorá sa venuje ťažbe ťažkých kovov (hlavne niklu (približne 20% svetovej produkcie), paládia (35% svetovej produkcie), platiny (25%), kobaltu (10%) a medi (3,1%)) a uhlia z okolitých Noriľských hôr. Ťažobný priemysel však predstavuje veľkú záťaž pre životné prostredie.

Radiačné znečistenie

V Krasnojarskom kraji bolo podľa oficiálnych zdrojov uskutočnených 9 hĺbkových jadrových výbuchov na mierové účely. Objednávateľom týchto výbuchov bolo Ministerstvo geológie Sovietskeho zväzu. Jadrové výbuchy boli uskutočnené podľa oficiálnej verzie za účelom vyvolania hlbinných zvukových seizmických vĺn zemskej kôry, pričom sa zisťovala prítomnosť nerastných surovín. Na území Tajmýrskeho autonómneho okruhu boli uskutočnené tri takéto výbuchy.
Koncom roka 2005 boli pri presune vojenskej jednotky na mieste vojenského táboru v Kajerkane (asi 60 km od Noriľsku) zanechané rádioizotopové termoelektrické generátory (RTG) s obsahom stroncia-90 (⁹⁰Sr) bez ochrany a boli následne rozoberané zberačmi kovov. RTG pritom dosahovali radiáciu vyše 170 000 curie, čo je 30 násobné prekročenie normy a mohli byť zneužité teroristickými organizáciami na výrobu špinavej bomby. Neskôr bolo všetkých 8 RTG odstránených.
Pikoelektrónvolt

Pikoelektrónvolt (značka: peV) je jednotka energie zodpovedajúca 1×10⁻¹²metra. 1 eV = 10¹² peV .
Pará

Ekonomika

Pará produkuje kaučuk (extrahovaný z kaučukovníkov), tropické drevo ako mahagón a nerastné suroviny, napríklad železnú rudu a bauxit.

Mestá

Hlavné mesto je Belém. Ďalšie významné mestá sú Santarém, Óbidos, Anapu.

Vodstvo

Významné rieky sú Amazonka, Araguaia, Jari, Pará
Mládežnícka hokejová liga

2015/2016

V sezóne 2015/16 hralo v MHL 31 mužstiev.

Hrací systém súťaže

Tímy odohrajú v základnej časti len zápasy proti tímom zo svojej konferencie. V divíziách hrá každý s každým 4-krát a proti mužstvám z druhej divízie 2-krát.

Play-off

Po skončení dlhodobej ligovej súťaže nasleduje play-off, do ktorého postupuje najlepších osem tímov z každej konferencie. Prvé dve kolá vyraďovacej fázy sa hrajú v rámci konferencie. 3. vyraďovacie kolo sa hrá už hrajú postupujúce tímy medzikonferenčne lepší tým proti horšiemu z druhej konferencie. Play-off MHL sa hrá na 3 víťazné duely až samotné finále Charlamovovho pohára sa hrá na víťazné 4 stretnutia.

2011/2012

Finále play-off o Charlamovov pohár:
Omskie Yastreby – Krasnaja Armija Moskva 4 : 1 na zápasy (5:2, 5:3, 1:3, 2:1p, 3:1)
Víťaz základnej časti:
Omskie Yastreby

2010/2011

Finále play-off o Charlamovov pohár:
Krasnaja Armija Moskva – Staľnye Lisy Magnitogorsk 4 : 0 na zápasy
Víťaz základnej časti:
Tolpar Ufa

2009/2010

Finále play-off o Charlamovov pohár:
Staľnye Lisy Magnitogorsk – Kuzneckie Medvedi Novokuzneck 3 : 1 na zápasy
Víťaz základnej časti:

Staľnye Lisy Magnitogorsk
Argenteum Astrum

Argenteum Astrum alebo Argentum Astrum (A∴A∴), slov. Strieborná hviezda, starogr. Άστρον Αργόν /astron argon/, je magický rád založený Aleisterom Crowleym a Georgom Cecilom Jonesom v roku 1907. Ďalšie možné názvy rádu sú: lat. Arcanum Arcanorum – Tajomstvo tajomstiev, starohebr. אריך אנפין‎ /arikh anpin/ – Nekonečný pokoj, angl. Angel and Abyss – Anjel a Abyss, alebo Kether.
Argenteum Astrum je telemické magické bratstvo, ktoré deklaruje svoj cieľ ako osvietenie a poznanie. Rád vznikol po odchode Crowleyho zo Zlatého úsvitu a je ním silne ovplyvnený. Svätou knihou Rádu je Crowleyho Liber AL vel Legis (Kniha Zákona), mottom Rádu je veta: „Metóda vedy, cieľ náboženstva“. Rád je blízkym spojencom O.T.O.
Niekoľko vetiev rádu, ktorých pôvod sa dá vystopovať až k zakladateľom, prežilo do dnešných dní. Jednou z takých je vetva založená herečkou Jane Wolfe (Soror Estai). Iná vetva vedie cez žiakov Marcela Ramosa Motty, žiaka Karla Germera, ktorého viedol Crowley a neskôr poveril správou O.T.O. Bohužiaľ, kvôli tajnému organizačnému charakteru skupín sa nedá presnejšie určiť skutočný nástupca pôvodného spoločenstva.
Boutenac-Touvent

Poloha

Obec má rozlohu 3,11 km². Najvyšší bod je položený 64 m n. m. a najnižší bod 6 m n. m.

Obyvateľstvo

Počet obyvateľov obce je 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Petit-Fougeray

Poloha

Obec má rozlohu 8,95 km². Najvyšší bod je položený 111 m n. m. a najnižší bod 44 m n. m.

Obyvateľstvo

Počet obyvateľov obce je 843 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Castello Sforzesco (Miláno)

Castello Sforzesco (doslova Sforzovský hrad) je hrad v Miláne v Lombardií. Nachádza sa na Piazza Sforzesco v severozápadnej časti Starého Mesta.
Konštrukcia hradu začala v 14. storočí. Pôvodne to bola pevnosť, Galeazzo Visconti ju vybudoval v rokoch 1360 až 1370 ako obranu mesta. Posledný člen z rodu Viscontiovcov zomrel v roku 1447 a pevnosť bola zdemolovaná. O tri roky, v roku 1450 sa stal Francesco Sforza milánskym vojvodcom a rozhodol sa opevnený hrad zrekonštruovať. Hrad potom viackrát upravili nasledujúce genéracie. Posledná úprava bola vykonaná v roku 1905, keď bola kompletne zrekonštruovaná vstupná veža (Filarete).
V súčasnosti sa v hrade nachádza rozsiahla galéria a múzeum. Medzi najvýznamnejšie exponáty patrí mramorová socha Pieta Rondanini Michelangela Buonarottiho, rukopis Leonarda da Vinci Codex Trivulzianus alebo obraz Kmene stromov s vetvami, koreňmi a kameňmi.
Bazilika Superga

Bazilika Superga (tal. Basilica di Superga) je barokový kostol postavený podľa návrhu Filippa Juvarra na kopci Superga na okraji Turína.

Dejiny

Bazilika bola postavená v rokoch 1717 až 1731 na objednávku Viktora Amadea II. podľa návrhu Filippa Juvarra na vrchole kopca Superga. Splnil tak svoj sľub, ktorý urobil po bitke pri Turíne v ktorej v priebehu vojen o španielske dedičstvo porazil francúzsku armádu. Predpokladá sa, že Viktor Amadeus požadoval vybudovať baziliku na tomto mieste aj preto, aby mala výhľad ako z už existujúceho zámku v Rivoli. Neskôr sa dobudoval trojuholník troch savojských rezidencií vybudovaním zámku Stupinigi. V kostole sa nachádzajú hrobky a pamätníky mnohých savojských princov a kráľov, napr. pamätník Karla Emanuela III. od Ignazia a Filippa Collinovych, alebo hrobka Karola Alberta Sardínskeho v krypte pod kostolom.
Juvarrova architektúra sa radí k neskorému baroku - klasicizmu. Dóm bol dokončený v roku 1726 a obsahuje prvky Michelangelovho dómu rímskej baziliky sv. Petra. Priečelie chrámu sa odlišuje ako citácia Pantheonu.
Dejiny kostola možno sledovať až do 2. septembra 1706, kedy vojvoda Viktor Amadeus a knieža Eugen Savojský vystúpili na Superga, aby z výšky videli Turín obkľúčený francúzskymi a španielskymi silami. Viktor Amadeus tam na kolenách sľúbil, že v prípade víťazstva postaví na tomto mieste miesto na oslavu Panny Márie. Bitka prebiehala až do 7. septembra, kedy piemontske jednotky dosiahli víťazstvo.
V roku 1949 do zadnej steny kopca Superga narazilo lietadlo v ktorom zahynuli futbalisti tímu FC Turín.
Jokohama

Jokohama (jap. 横浜市) je hlavné mesto prefektúry Kanagawa, druhé najväčšie mesto v Japonsku a najväčší prístav krajiny.
Je súčasťou aglomerácie okolo Tokia, kam patrí aj mesto Kawasaki.
Bránica (časť tela)

Bránica (lat. diaphragma) je plochý kupolovitý sval, ktorý tvorí priehradku medzi hrudnou a brušnou dutinou.
Bránica je pripojená k dolnej apertúre hrudníka (dolnému vchodu do hrudníka; apertura thoracis inferior). Pri okrajoch ju tvoria svalové vlákna, v prostriedku je rozsiahla aponeuróza (ústredná šľacha - centrum tendineum) s tromi otvormi. Svalové snopce začínajú na vnútornej ploche mečovitého výbežku (processus xiphoideus), od chrupiek posledných 6 rebier a na laterálnych plochách prvých lumbálnych stavcov. Keď sa svaly kontrahujú, zmenšuje sa vyklenutie bránice, a tým sa zväčšuje objem hrudnej dutiny. V koordinácii s inými svalmi sa súčasne dvíhajú rebrá a tak je vyvolaný vdych. Výdych je aktívna činnosť vytláčania vzduchu z hrudníkovej dutiny. Odohráva sa tak, že svaly sťahujú rebrá smerom dolu, kontrahujú sa svaly brucha a relaxuje bránica. Na to, aby mohol nastať usilovný výdych, kašeľ, smiech alebo plač, musí tomu predchádzať hlboký vdych. Bránica sa zúčastňuje aj na činnostiach ako je napr. zvracanie, defekácia, močenie a sťahy pri pôrode.
Letisko Londýn-Luton

História

Letisko bolo otvorené 16. júla 1938. Počas druhej svetovej vojny bolo základňou RAF.
Po vojne bola pôda vrátená mestu, ktoré pokračovalo v komerčnom využívaní letiska pre leteckých dopravcov ako napríklad Euravia a Monarch Airlines. V roku 1972 bol Luton najziskovejším letiskom v krajine.
V roku 1985 bola dokončená rekonštrukcia letiska, ktorá zahŕňala okrem iného vybudovanie odbavovacej haly pre medzinárodné lety. V roku 1990 bol Luton premenovaný na London Luton Airport pre zlepšenie mená vo vzťahu k medzinárodnej klientele. Letisko je veľmi závislé od low-costových leteckých dopravcov poskytujúcich lacné spoje, napríklad Wizz Air, Ryanair, easyJet a iné.
Bola vybudovaná nová železničná stanica Luton Airport Parkway pre skvalitnenie spojenia s Londýnom do stanice St. Pancras, na sever do Bedfordu a na juh do Wimbledonu, Suttonu, Gatwicku a Brightonu. Spojenie na túto stanicu, vzdialenej asi 2 km od letiska, zabezpečuje bezplatná autobusová doprava.
V roku 2005 sa začala výstavba novej odbavovacej haly, potom čo počet prepravených cestujúcich vzrástol z pôvodných necelých 2 miliónov v roku 1995 až na necelých 8 miliónov v roku 2004.
Plánuje sa výstavba alebo úprava pristávacej dráhy na dĺžku, ktorá vyhovuje moderným veľkým lietadlám. Momentálne prebieha výstavba železničnej trate priamo na letisko, ktorá zabezpečí priame spojenie letiska s centrom Londýna, ktoré by malo rýchlosťou a vzdialenosťou prekonať konkurenčné letisko Stansted. Takisto nahradí aktuálny autobusový transfer z letiska na stanicu Luton Airport Parkway. Jej dokončenie je naplánované na rok 2021
Jedlová (stanica)

História

Prvý vlak do stanice Jedlová prišiel dňa 16. januára 1869. Jej výstavba bola veľmi náročná, vyžadovala ako odstrel skál, tak zarovnanie jám, pretože v okolí stanice Jedlová nebýval rovný priestor. Tesne pred stanicou v smere na Děčín musela byť pre trať prerazená pieskovcová skala v dĺžke 560 m, miestami až do hĺbky 15 metrov. Pri Svore bolo potrebné postaviť až 15 metrov vysoké násypy. Súčasníci vo vtedajšej dobe radili trate Českej severnej dráhy čo do obtiažnosti hneď za alpské trate Semmering a Brenner. Podľa vzoru železničných budov na železnici cez Semmering bola tiež odvodená podoba výpravných budov, vystavaných z režného tehlového muriva, ktoré miestami vypĺňalo priehradové konštrukcie, s charakteristickými nástupnými prístreškami v podobe otvorenej verandy.

Vlaky

Zo stanice odchádzajú osobné vlaky Jedlová - Česká Lípa - Doksy, jazdiace v dvojhodinových intervaloch. Ďalej tu zastavujú osobné vlaky linky U8 Děčín - Česká Kamenice - Jedlová - Rumburk, jazdiace v rovnakých intervaloch, v niektorých obdobiach pracovných dní poprekladané na hodinový interval. Každé dve hodiny v stanici zastavujú aj rýchliky linky D22 Kolín - Mladá Boleslav - Česká Lípa - Jedlová - Rumburk (- Šluknov).

Turistika

V budove stanice funguje staničná reštaurácia. Stanica často slúži ako východiskový či cieľový bod rôznych výletov po Lužických horách. Za budovou stanice je turistický rázcestník trás KČT - červenej, žltej a zelenej (E10).
Villemagne-l’Argentière

Poloha

Obec má rozlohu 8,06 km². Najvyšší bod je položený 481 m n. m. a najnižší bod 187 m n. m.

Obyvateľstvo

Počet obyvateľov obce je 419 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Strekov

Polohopis

Strekov je obec na Slovensku v Nitrianskom kraji v okrese Nové Zámky.

Pamiatky

V obci je rímskokatolícky kostol Všetkých svätých z roku 1397 a kaplnka Mena Panny Márie z roku 1857.

Obyvateľstvo

Etnické a náboženské zloženie obyvateľstva
(podľa údajov z roku 2001)
Etnické zloženie obyvateľstva
Maďari - 88,80 %
Slováci - 9,54 %
Rómovia - 0,99 %
Česi - 0,18 %
a iní
Náboženské zloženie obyvateľstva
rímski katolíci - 94,72 %
bez vyznania - 2,51 %
protestanti (reformovaní) - 2,07 %
grécki katolíci - 0,04 %
a iní
Počet obyvateľov: 2216
Into the Night

Popis skladby

Ide o druhú spoločnú skladbu nahranú obomi hudobníkmi. Prvá niesla názov „Why Don’t You & I“ a bola z albumu Shaman z roku 2002. Pieseň debutovala v rebríčku Billboard Hot 100 na #26 a takisto na #2 v rebríčku Canadian Hot 100. Okrem toho skladba dosiahla #4 v Austrálii, #5 v Turecku, Taliansku a Južnej Afrike. V Španielsku dosiahla skladba #8. Najvyššie pozície dosiahla v rebríčku Hot Adult Top 40 Tracks. Singel bol certifikovaný na zlatú platňu od RIAA.
Rumunské národné vodnopólové družstvo mužov

Vrcholné podujatia

Na olympijské hry sa rumunské družstvo kvalifikovalo 9-krát, ale nikdy sa mu nepodarilo získať medailu. Najbližšie k nej bolo na Letných olympijských hrách 1976 v Montreale, kde skončilo vo finálovej skupine aj celkovo na 4. mieste. Na poslednej olympiáde v Londýne 2012 sa nedostalo ani do štvrťfinále turnaja a skončilo na celkovom 10. mieste.
Na majstrovstvách sveta rovnako družstvo nezískalo žiadnu medailu. Najlepšie zo svojich 10-tich účastí na MS skončilo v roku 1975, keď v kolumbijskom Cali skončilo na 5. mieste. Na MS v čínskom Šanghaji 2011 skončilo až na 12. priečke, keď nedokázalo prejsť v osemfinále cez Čiernu Horu. Na posledných MS, v Barcelone 2013, prehralo všetky zápasy a obsadilo konečné 13. miesto, čím vyrovnalo svoje najhoršie umiestnenie na MS.
Na majstrovstvách Európy sa prvýkrát predstavilo v roku 1954. Najlepšie umiestnenie dosiahlo v rokoch 1993 a 2006, keď sa prebojovalo do semifinále turnajov. V roku 1993 prehralo v boji o bronz so Španielskom až v predĺžení. V roku 1997 sa nezúčastnilo majstrovstiev Európy, keďže sa nezúčastnilo ani kvalifikácie. Kvôli tomu muselo v roku 1998 odohrať ME kategórie B, ktoré jasne vyhralo.
Družstvo sa 11-krát zúčastnilo svetovej ligy, ale iba raz, v roku 2007, sa mu podarilo prebojovať do finálového kola. Zo štyroch účastí na svetovom pohári skončilo najlepšie v roku 2010, keď sa umiestnilo na 5. mieste.
Nikolaj Vasilievič Šelgunov

Nikolaj Vasilievič Šelgunov (* 1824 - † 1891) bol ruský filozof a publicista, revolučný demokrat; Rusko môže podľa neho dospieť k socializmu prostredníctvom roľníckej občiny.
Cabrières (Gard)

Poloha

Obec má rozlohu 14,76 km². Najvyšší bod je položený 218 m n. m. a najnižší bod 75 m n. m.

Obyvateľstvo

Počet obyvateľov obce je 1 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Albovec

Prameň

Pramení na severnom svahu Žobráka (920,7 m n. m.) v nadmorskej výške približne 745 m n. m., východne od obce Kríže.
Jozef Májovský

Životopis

V školskom roku 1939/40 začal študovať zemepis na Filozofickej fakulte Univerzity Komenského v Bratislave. O rok neskôr vznikla Prírodovedecká fakulta, na ktorú prestúpil a absolvoval na nej pedagogickú kombináciu prírodopis a zemepis.
V roku 1950 ho František Nábělek pozval do Botanického ústavu Prírodovedeckej fakulty.
V rokoch 1954 – 1956 pôsobil ako študijný prodekan tejto fakulty.
V roku 1956 sa po smrti Jána Martina Novackého stal vedúcim Katedry botaniky a riaditeľom bratislavskej Botanickej záhrady. V roku 1957 sa Botanická záhrada stala členom Medzinárodného združenia botanických záhrad. V tejto funkcii pôsobil do roku 1961. Neskôr bol vymenovaný za prorektora Univerzity Komenského pre výstavbu.
Spolupracoval pri zakladaní Biologického pracoviska UK v Turčianskej Štiavničke, reorganizoval botanické záhrady na vedecko-výskumné pracoviská, podieľal sa na založení cytotaxonomického laboratória. Sú po ňom pomenované dva druhy rastlín: Festuca majovskyi a Cardamine majovskyi.
The Cars

Hudobný štýl

Hudba skupiny The Cars sa pohybuje medzi žánrami rock a pop, vrátane žánrov new wave, pop rock, protopunk, garage rock či bubblegum pop. Medzi ďalšie štýly v skladbách patrí rockabilly (v skladbe „My Best Friend’s Girl“). Hudobný kritik Robert Palmer z denníkov The New York Times a Rolling Stone popísal hudbu skupiny The Cars ako: "skupina mala pár dôležitých, ale rozdielnych trendov-punkový minimalizmus, labyrintový syntetizátor a gitarové textúry art rocku, oživenie rocabilly 50. rokov a melodická hutnosť power popu-čo spojili do osobitej a pôsobivej zmesi." Skupina má tiež hard rockovo zamerané skladby, ako „You’re All I’ve Got Tonight“.
Špecifickosť (medicína)

Špecifickosť (iné názvy: špecifickosť vyšetrovacej metódy, diagnostická špecifickosť, špecifita vyšetrovacej metódy, diagnostická špecifita, jazykovo menej vhodne špecificita (vyšetrovacej metódy), diagnostická špecificita) je v medicíne schopnosť určitej diagnostickej metódy potvrdiť alebo vyvrátiť konkrétne ochorenie ľudského organizmu. Udáva sa v percentách. 100%-ná špecifickosť znamená, že pozitívny výsledok metódy chorobu vždy potvrdí a negatívny vždy vyvráti. 50%-ná špecifickosť znamená, že štatisticky polovica príčin pozitivity príslušného testu má inú príčinu ako dané ochorenie. Napríklad hodnota hemoglobínu v krvi má 100%-nú špecifickosť vo vzťahu k diagnóze anémie - ak je menšia ako norma, pacient má vždy anémiu.
Špecifickosť je v úzkom vzťahu so senzitivitou. Napríklad zvýšená sedimentácia červených krviniek má 100% senzitivitu pri zápale pľúc spôsobenom pneumokokmi (každý takýto zápal spôsobuje zvýšenie sedimentácie). Špecifickosť tohoto laboratórneho testu je však veľmi nízka, pretože zvýšená sedimentácia je aj pri väčšine iných zápalov a nádorových ochoreniach.
Bielorusi

Bielorusi, (po bielorusky: беларусы) sú východoslovanský národ, žijúci najmä v Bielorusku. 
Ich odhadovaný počet vo svete je 10 miliónov. Používanými jazykmi sú bieloruština a ruština, písmom azbuka. Prevláda pravoslávne vierovyznanie. Bielorusi tvorili základ obyvateľstva stredovekého litovského štátu a silno ovplyvnili vývoj litovského národa. Termín Bielorus vznikol až v 17. storočí. Vo svojej komunikácii však uprednostňujú ruský jazyk. K osudu bieloruského jazyka sa samotní Bielorusi stavajú indiferentne. Na východe a v hlavnom meste podliehajú rusifikácii, na západe polonizácii. Dialekty žijú najmä na vidieku. 
Sú to potomkovia slovanských kmeňov nazývaných Dregoviči, Radimiči, Drevľania a Kriviči.
Audi A3

Audi A3 je model kompaktného auta vyrábaný automobilkou Audi od roku 1996. Mechanické súčiastky sú spoločne zdielané s ostatnými autami z platformy Volkswagen A.

Prvá generácia 1996-2003

Prvá generácia Audi A3 (Typ 8L) bola predstavená v roku 1996. Je postavená na platforme VW Golf. Vyrábala sa do roku 2003, kedy bola nahradená druhou generáciou (Typ 8P). Napriek tomu, že v európe výroba prestala, bola naďalej vyrábaná v Brazílii do roku 2006.

Druhá generácia 2003-2012

Bola predstavená na Ženevskom autosalóne v roku 2003.
Bernac (Tarn)

Polohopis

Bernac má rozlohu 5,54 km². Najvyšší bod je položený 225 m n. m. a najnižší bod 174 m n. m.

Obyvateľstvo

Bernac má 168 obyvateľov (2009).
Graf vývoja obyvateľstva:
Zdroje: INSEE
Saint-Martin-du-Vivier

Poloha

Obec má rozlohu 5 km². Najvyšší bod je položený 156 m n. m. a najnižší bod 40 m n. m.

Obyvateľstvo

Počet obyvateľov obce je 1 732 (2011).
Nasledujúci graf zobrazuje vývoj počtu obyvateľov v obci.
Zdroje: INSEE